巢鵬飛

巢鵬飛係中國足球員，打前鋒。佢喺遼寧出世，曾經入選中國青年軍，2005年以外援身份參加香港甲組足球聯賽，而家效力晨曦。

球員生涯
出身自中超球隊大連實德青年軍，曾經入選中國青年軍，2005年以借去香港甲組足球聯賽隊公民。2007年轉會愉園。

2008年11月入選香港足球代表隊，2009年1月1號上陣省港盃。2009年1月14號對印度嘅熱身賽係第一場國際賽。

2009年夏天，因愉園改組青春班，巢鵬飛上山加盟南華。

2009年8月27號高雄2010年東亞足球錦標賽預賽，最後一輪對關島，第一次喺國際賽入波就連中三元，幫香港隊大勝12—0。

2009年入選香港U23參加喺香港舉行嘅東亞運動會足球賽，全部4場賽事都係正選，係香港歷史性奪得國際綜合運動會金牌嘅功臣之一。

巢鵬飛效力南華一季，大部分時間都屈居後備，而佢話想有多啲上陣機會，所以約滿後離開南華，加盟另一支香港甲組足球聯賽球隊晨曦。

統計
計到2009年8月30號

國際賽

香港
計到2010年3月3號

香港U23
計到2009年12月12號

榮譽
香港隊	
 2009年東亞運動會足球項目金牌

參攷

香港足球總會網頁球員資料

中國足球員
香港足球員
香港足球代表隊球員
大連實德球員
公民球員
愉園球員
南華球員
晨曦球員
鵬飛